Bespreking:GNU/Linux - Wikipedia
Hierdie bladsy is 'n besprekingsbladsy waar verbeteringe tot die GNU/Linux-artikel bespreek word.
Saam smelt met Linux?[wysig bron]
Dit lyk of al die ander tale hulle GNU/Linux en Linux artikels saamgesmelt het - sal ons die voorbeeld volg? Laurens 19:39, 31 Mei 2006 (UTC)
Wel, ek glo daar is 'n sinvolle verskil wat ek aanvanklik probeer uitbeeld het. Nou is dit effens by Linux gedupliseer, maar ek voel hierdie is steeds meer volledig. Linux is 'n kern, GNU/Linux is 'n bedryfstelsel. Die huidige Linux is verwarrend omdat dit soms na die kern en soms na die volledige bedryfstelsel/gemeenskap/watookal verwys met die naam. Kyk bv hoe "SCO-regsgeding" en "Grootte van ontwikkelingpogings" direk na mekaar sonder verduideliking die verskillende betekenisse van die naam veronderstel. Ek dink ons kan beter doen. Dus is daar dalk nut daarin om hierdie hier te hou. --Alias 06:17, 1 Junie 2006 (UTC)
Die Duitse en Franse Linux artikels was altwee voorblad artikels - ons kan die Afrikaanse artikel dalk op 'n stadium met inhoud daaruit opdateer. Ek weet jy gaan nie daarvan hou nie, maar een oplossing is dalk om 'n Linux kern artikeltjie te skep en linux vir die breër konsep te gebruik - soos wat deur meest mense gedoen word. Laurens 06:31, 1 Junie 2006 (UTC)
Sjoe, het ek neutraliteit al verloor? Ek voel net dat 'n ensiklopedie nie dubbelsinnigheid moet bevat bloot omdat mense dubbelsinnig daarna verwys nie. Linux-kern kan dus _'n_ oplossing wees. Ek voel net dat die artikel op die oomblik dinge vererger deurdat dit self deurmekaar na die verskillende betekenisse verwys. Mense gaan tog sekerlik onduidelikhede opgeklaar wil hê as hulle dit lees. Hierdie artikel (GNU/Linux) is waarskynlik ook nuttig insigself omdat die benoeming omstrede is, daar gereeld mee die spot gedryf word, ens. --Alias 06:43, 1 Junie 2006 (UTC)